จีนกับเป้าที่หนึ่งด้านเทคโนโลยี
คนเกือบทั่วโลกมัวหมกมุ่นกับ มติวันที่ 11 มีนาคมที่ผ่านมา ของสภาประชาชนจีนหรือรัฐสภาของจีน ในการยกฐานะของสี จิ้นผิง เทียบเท่า เหมา เจ๋อตง ในการกำหนดทิศทางของประเทศ ในประเด็นเรื่องการกำหนดระยะเวลาการอยู่ในตำแหน่งที่ไร้ข้อจำกัด สามารถมองได้ทั้งบวกและลบ จนละเลยเรื่องที่จีนให้ความสำคัญมากกว่าเรื่องอื่นๆ 2 เรื่อง
19 มี.ค. 2561

พลวัตปี 2018 : วิษณุ โชลิตกุล
คนเกือบทั่วโลกมัวหมกมุ่นกับ มติวันที่ 11 มีนาคมที่ผ่านมา ของสภาประชาชนจีนหรือรัฐสภาของจีน ในการยกฐานะของสี จิ้นผิง เทียบเท่า เหมา เจ๋อตง ในการกำหนดทิศทางของประเทศ ในประเด็นเรื่องการกำหนดระยะเวลาการอยู่ในตำแหน่งที่ไร้ข้อจำกัด สามารถมองได้ทั้งบวกและลบ จนละเลยเรื่องที่จีนให้ความสำคัญมากกว่าเรื่องอื่นๆ 2 เรื่อง
เรื่องหลังดูจะสำคัญกว่าเรื่องแรกมาก เพราะเรื่องแรกเป็นเรื่อง “ศักดิ์ศรี” แต่เรื่องหลังเป็นผลประโยชน์ ความมั่งคั่ง และพลังอำนาจที่จับต้องได้ 
หลายปีมาแล้วที่บรรดานักวิทยาศาสตร์และผู้นำธุรกิจทั่วโลกเริ่มยอมรับว่า พัฒนาการในด้านเทคโนโลยีของจีนนั้นก้าวหน้าไม่แพ้ใครในหลายด้าน แต่ก็ยังมีมายาคติว่าจีนยังไม่ได้เก่งจริง เพราะเท่าที่เห็นนั้น จีนยังคงสินค้าที่จีนผลิตสินค้าตามคำสั่งหรือ “รับจ้างผลิต” หรือไม่ก็ผลิตเอง แต่ลอกเลียนแบบ (โทรศัพท์มือถือ รถยนต์ นาฬิกา สินค้าแบรนด์เนมทุกยี่ห้อทุกรุ่น ฯลฯ) ไม่มีใครเชื่อว่าจีนจะสามารถผลิตด้วยเทคโนโลยีชั้นสูงที่เหนือกว่าสินค้าธรรมดาและด้วยวัตถุดิบราคาถูกเพื่อให้ได้สินค้าราคาถูกเพื่อให้ขายได้มากๆ
ความจริงแล้ว จีนเก่งกว่าที่คิดมาก เพราะหากเรียบเรียงรายการเท่าที่ประมวลได้จะพบว่า มากกว่า25 รายการที่จีนได้พิสูจน์มาหลายปีแล้วว่าอยู่เหนือชาติอื่นๆ อาทิ
วิเคราะห์เชิงเศรษฐศาสตร์ การที่คนทั้งโลกยังคงเห็นสินค้าเทคโนโลยีจากจีนสารพัดยังมีขายในราคาถูก ไม่ใช่เพราะไร้ความสามารถด้านเทคโนโลยีการผลิตในระดับสูง แต่มีเจตนาไม่ผลิตเอง เพราะเขาเลือกที่จะไม่ผลิตแข่งในตลาดสินค้าตลาดบนที่นิยมแบรนด์จากอเมริกัน เยอรมนี และญี่ปุ่น หากเลือกผลิตสินค้าที่ขายตลาดกลางและล่างในราคาถูกกว่า เพื่อให้ขายได้มากๆ ในตลาดทางเลือกที่ไม่สามารถซื้อของดีราคาแพงได้
คำพูดชินปากหลายปีก่อนที่ว่า “ออกแบบโดย Apple ในแคลิฟอร์เนีย ประกอบในจีน” อาจเปลี่ยนไปภายใต้ สี จิ้นผิง โดยเป็นไปได้ที่จะต่างจากเดิมหรือกลับข้างกัน ซึ่งเรื่องนี้น่าจะตอบโจทย์ว่าเหตุใดผู้นำสหรัฐฯ ในยุค 10 ปีมานี้ ค่อนข้างระวังการเข้าเทกโอเวอร์ในกิจการเทคโนโลยีที่มีนวัตกรรมสูงจากเอเชีย (โดยเฉพาะจีน) เป็นพิเศษ